Strašna legenda o Krvavom mostu

 Jednom davno postojao je jedan most. Taj most je razdvajao dva susjedna grada. U Vještičjem gradu živjele su vještice, a u Kosturgradu živjeli su kosturi. I vještice, i kosturi su živjeli sretno dok se jednoga dana vještica Amanda, gradonačelnica Vještičjeg grada, nije naljutila zbog toga što su dva mala kosturića stalno dolazila u Vještičji grad i igrali se s njezinom kćerkicom Matildom. Zato je Amanda zapovjedila svojim vojnicima da opljačkaju ta dva kosturića i oni su zbog toga bili tužni. Naljutili su se na Matildu i ispričali svim kosturima u Kosturgradu što se dogodilo te su kosturi počeli napadati vještice. I vještice, i kosturi su se su se jako borili pa zbog toga ni jedni, ni drugi nikako nisu mogli prijeći most koji je spajao Vještičji grad i Kosturgrad. Kosturi su bili na visokim kulama i gađali vještice strijelama. Kad su kosturi uzeli mačeve i štitove, uspjeli su preći most i ući u Vještičji grad. Vještice su ih gađale topovima. Zbog takve borbe, jedan od dvojice kosturića nazvao je most *Krvavim mostom*. Zbog toga je odlučio otići do svoje kuće i popiti čarobni napitak tako da postane pravi dječak. Kada se vratio natrag na most, došle su vještice i kosturi i dodirnuli ga. Kada su to učinili, sve se vratilo na početak. Svi su, odjednom, postali ljudi, a dječak je dobio ime *Spasitelj mosta.* Obećali su mu da će od sad biti mir, proglasili ga kraljem te su svi živjeli u miru i veselju do kraja života.

Mateo Rajić, 3.a